2004R0596 — HU — 01.01.2007 — 002.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

Módosította:

▼B

A BIZOTTSÁG 596/2004/EK RENDELETE

(2004. március 30.)

a tojáságazat kiviteliengedély-rendszere végrehajtására vonatkozó részletes szabályok megállapításáról

1. cikk

Minden olyan tojáságazati termék exportjához, melyre export-visszatérítést igényeltek, a 0407 00 11 és a 0407 00 19 KN-kód alá tartozó keltetőtojások kivételével kiviteli engedély bemutatása szükséges, amelyen előre rögzítik az export-visszatérítés összegét a 2-8. cikk rendelkezéseinek megfelelően.

2. cikk

(1) Az 1291/2000/EK rendelet 23. cikke (2) bekezdésének értelmében a kiviteli engedélyek a kibocsátásuk napjától számított 90 napig érvényesek.

(2) Az engedélykérelemnek és az engedélynek tartalmaznia kell a termék leírását a 15. rovatban, és az export-visszatérítésnél használt mezőgazdasági termékjegyzék szerinti 12 karakterből álló termékkódot a 16. rovatban.

(3) Az 1291/2000/EK rendelet 14. cikkének második bekezdésében említett termékkategóriákat, valamint a kiviteli engedélyek biztosítékának mértékét az I. melléklet tartalmazza.

(4) Az engedélykérelemnek és az engedélynek a 20. rovatban az alábbiak közül legalább az egyiket tartalmaznia kell:

3. cikk

(1) A kiviteli engedély iránti kérelmet minden héten hétfőtől péntekig lehet benyújtani az illetékes hatósághoz.

(2) A kiviteli engedélyt olyan természetes vagy jogi személy igényelhet, aki a kérelem benyújtásakor a tagállam illetékes hatósága előtt hitelt érdemlő módon igazolni tudja, hogy legalább 12 hónapja folytat kereskedelmi tevékenységet a tojáságazatban. A kiskereskedelmi egységek vagy éttermek azonban, amelyek a végső fogyasztónak adják el termékeiket, nem nyújthatnak be kérelmet.

(3) A kiviteli engedélyeket az (1) bekezdésben meghatározott időtartamot követő szerdán adják ki, amennyiben a (4) bekezdésben meghatározott különleges intézkedések egyikét sem alkalmazza a Bizottság.

▼M1

(4) Amennyiben a kiviteli engedélyek kibocsátása a rendelkezésre álló költségvetési összegek vagy az adott időszakon belül a visszatérítéssel exportálható maximális mennyiségek – figyelembe véve a 2771/75/EGK rendelet 8. cikkének (12) bekezdésében említett korlátozásokat – meghaladásához vezet, vagy fennáll a veszélye, hogy oda vezet, vagy nem tenné lehetővé a kivitelek folyamatosságának biztosítását a szóban forgó időszak hátralévő részében, a Bizottság:

A felfüggesztési idő alatt benyújtott kiviteli engedély iránti kérelmeket nem lehet elfogadni.

Az első bekezdésben meghatározott intézkedéseket a termékkategória és a rendeltetési hely szerint lehet meghozni, illetve kiigazítani.

▼M1

(4a) A (4) bekezdésben említett intézkedéseket akkor is el lehet fogadni, amikor a kiviteli engedély iránti kérelmek olyan mennyiségekre vonatkoznak, amelyek meghaladják, vagy fennáll annak a veszélye, hogy meghaladják egy rendeltetési helyre megállapított szokásos kereskedelmi mennyiségeket, és a kért engedélyek kibocsátása magában hordozza a spekuláció vagy a piaci szereplők közötti verseny torzulásának kockázatát, vagy a kereskedelmi forgalom, illetve a közösségi piac működésének zavarával járhat.

▼B

(5) Amennyiben a kérelmezett mennyiséget elutasították vagy csökkentették, haladéktalanul vissza kell fizetni azok után a mennyiségek után fizetett biztosítékot, amelyre vonatkozó kérelmet nem hagyták jóvá.

(6) A (3) bekezdés ellenére, amennyiben az egységes jóváhagyási százalékot kevesebb, mint 80 %-ban határozzák meg, az engedélyt legkésőbb a jóváhagyás mértékének az Európai Unió Hivatalos Lapjában való megjelenését követő 11. munkanapon ki kell adni. A megjelenéstől számított 10 munkanapon belül a piaci szereplő:

(7) A (3) bekezdéstől eltérve a Bizottság a szerdai naptól eltérő más napot is meghatározhat a kiviteli engedélyek kiadására, amennyiben ezt a napot nem lehet betartani.

4. cikk

(1) Amennyiben a kérelmek 25 tonnára, vagy annál kevesebbre vonatkoznak, és a 3. cikk (4) bekezdésében szereplő különleges rendelkezések nem vonatkoznak rá, az illetékes hatóságnak azonnal ki kell adnia a kérelmezett engedélyt.

▼M2

Ezekben az esetekben a 2. cikk (1) bekezdése ellenére az engedélyek érvényességi időtartamát a tényleges kibocsátási napjuktól számított öt munkanapos időtartamra kell korlátozni az 1291/2000/EK rendelet 23. cikkének (2) bekezdése értelmében, és az engedély iránti kérelmek 20. rovatának és az engedélyeknek tartalmazniuk kell az Ia. mellékletben felsorolt bejegyzések legalább egyikét.

▼B

(2) A Bizottság szükség esetén felfüggesztheti e cikk alkalmazását.

5. cikk

A kiviteli engedélyek nem átruházhatók.

6. cikk

(1) A megengedett eltérésnek megfelelő exportált mennyiség után, amelyet az 1291/2000/EK rendelet 8. cikkének (4) bekezdése határoz meg, nem jár export-visszatérítés.

(2) Az engedély 22. rovatában a következők közül legalább az egyiket fel kell tüntetni:

— Refund valid for […] tonnes (quantity for which the licence is issued)